# O Manual de &kchart;

## Introdución

&kchart; é unha ferramenta para visualizar datos numéricos. Pode ser usado como un programa independente cun &dataeditor; simples. Pero como é unha componente de &koffice; oferece unha integración moi flexíbel. &kspread; usa a componente &kchart; para os gráficos e diagramas. &kspread; pode ser visto como un moi potente fornecedor de datos de entrada para &kchart;.

Pero a integración non se limita a &kspread;. Os diagramas de &kchart; poden ser incorporados en múltiplas componentes de &koffice; como &kword;, &kpresenter; ou &kivio;.

Para comezar votaremos unha ollada á interface para o usuario de &kchart; e a como pode ser usada como programa por si. Cando estexamos familiarizados con &kchart; investigaremos as posibilidades que oferece xunto com &kspread;.

## A Interface para o Usuario

### A Interface Principal do Programa

Votaremos unha ollada a un exemplo simples para comezar con &kchart;. Ao longo do proceso tamén veremos a interface de usuario en profundidade para aprender os detalles da componente.

Cando inicie &kchart; como programa separado terá o habitual diálogo de inicio onde ha poder escoller entre diferentes modelos ou abrir un diagrama xa existente.

Diálogo de Inicio de &kchart;

Pode escolle varias maneiras de iniciar &kchart;. Á esquerda pode ver tres opcións: Documentos Recentes, Modelos de Diagramas e Abrir un Documento Existente.... A primeira opción permítelle escoller entre os últimos diagramas abertos, a segunda é para criar un diagrama novo a partir dun modelo e a terceira é para abrir un diagrama xa existente mediante un diálogo de abrir ficheiro.

Por agora comezaremos co modelo por omisión. Escolla Diagramas na área da esquerda e entón escolla Diagrama de Barras na área principal de modelos. Polo xeral este modelo xa debera estar escollido após escoller Diagramas.

Se decide iniciar &kchart; sempre cun modelo por omisión pode sinalar a opción Usar sempre este modelo.

Prema no botón Usar Este Modelo á direira, baixo a antevisión do modelo.

Interface para o Usuario de &kchart;

Como pode ver, xa hai algúns datos de exemplo. &kchart; oferece a barra de ferramentas por omisión para criar un diagrama novo, guardar, abrir e imprimir o diagrama. A segunda barra de ferramentas fornece ícones para editar os datos, configurar o diagrama ou usar un asistente de configuración. Tamén pode trocar entre os tipos de diagrama co resto dos ícones. Lembre que algúns tipos de diagrama tamén teñen subtipos.

O menú oferece todas as entradas estándar, incluindo configuración de atallos e barra de ferramentas e disposición da páxina para a impresión.

Lembre que a edición dos datos non ha estar disponíbel se usa &kchart; desde &kspread; porque os datos serán fornecidos pola folla de cálculo. Como aplicación independente o &dataeditor; é unha parte importante da aplicación.

### Asistente para Diagramas

O asistente é unha parte moi útil de &kchart; para configurar rapidamente algunhas opcións básicas como o tipo de diagrama e as lendas nun poucos pasos simples.

Pode executar o asistente en calquer momento, sempre preservará os seus datos e outras configuracións. Tamén, pode modificar cada un dos parámetros mais tarde co proprio asistente, sen perder nada. De feito o asistente non é mais que unha maneira de configurar algunhas opción básicas e importantes dunha vez.

Para iniciar o asistente simplesmente prema no ícone da barra de ferramentas.

#### Paso 0 - Escoller a orixe dos datos

Paso 0 do asistente - Orixe dos datos

O primeiro paso do asistente é escoller a orixe dos datos. Se a área de datos escollida non é a que quer, escolla outra.

Inclúa as celas que quer usar para as lendas das filas e colunas, se quer inserí-las no diagrama.

Logo vaia para o próximo paso co botón Próximo >. Tamén pode escoller Finalizar a calquer altura se xa lle gosta o resultado.

#### Paso 1 - Escoller o tipo de Diagrama

Paso 1 do Asistente - Tipo de Diagrama

O seguinte paso do asistente é escoller o tipo principal do diagrama. Esta escolla é a que mais impacto ha ter en como serán representados os seus datos, polo que debe ser escollido con tino. Pode trocas o tipo mediante os ícones da barra de ferramentas sen perder nengún dato ou configuración posterior. De feito é considerado normal probar todos os tipos para achar o que mellor conveña.

Neste exemplo escollimos o tipo Liñas. Dependendo do tipo escollido haberá diferentes opción nos pasos vindeiros.

Após escoller o tipo pode ir para o próximo paso mediante o botón Próximo >.

#### Paso 2 - Escoller o Subtipo

Paso 2 do Asistente - Subtipo do Diagrama

No caso de que o tipo de diagrama escollido teña varios subtipos pode escoller este no segundo paso. Se o tipo carece de subtipos, este paso ha ser saltado automaticamente.

Se decide alterar o subtipo mais tarde, poderá face-lo no diálogo de configuración apropriado, que ha ser mostrado mais tarde.

Pode limitarse a deixar a escolla por omisión e ir para o próximo paso. Por suposto, poderá escoller o subtipo mais tarde se o desexa.

#### Paso 3 - Marcas e Lenda, Tipos de Letra

Paso 3 do Asistente - Marcas e Lenda

No terceiro paso poderá indicar o texto do título do diagrama, dos eixos e da lenda. Tamén pode escoller o tipo de letra que desexe para cada un destes elementos.

#### Paso 4 - Eixos

Paso 4 do Asistente - Eixos

O último paso do asistente permíte-lle configurar varias opcións para os eixos e outras opcións, dependendo do tipo de diagrama.

Tamén pode escoller Finalizar para aceitar as opcións do diagrama, ir para < Atrás e modificar varias cousas ou simplesmente anular todas as opcións do asistente escollendo Cancelar.

Se escolle Finalizar todas as súas escollas no asistente serán integradas no diagrama e poderá continuar a introducir algúns datos e facer un axuste fino de varias opcións.

Lembre que o diálogo de configuración do diagrama dispón de moitas mais opcións, que serán tratadas mais tarde.

### O &dataeditor;

O &dataeditor; pode abrirse mediante Editar Editar os Datos... no menú ou premendo no ícone na barra de ferramentas.

O &dataeditor; en modo programa independente

O &dataeditor; pode ser usado para axustar todos os valores. Tamén pode definir o número de filas e colunas.

Dependendo do tipo de diagrama as filas e colunas han ter diferentes representación. Polo xeral cada fila pode ser considerada como unha serie ou conxunto de datos mentres que cada coluna representa os valores de todos os datos nunha localización concreta.

O nome dun conxunto de datos pode ser mudado premendo na cabeceira da fila (á esquerda da primeira coluna con valores). O nome dunha coluna pode ser mudado premendo na cabeceira da coluna (sobre a primeira fila).

O número de filas e colunas pode ser axustado para as súas necesidades. Desde a versión 1.4 a restrición a 16 filas e 16 colunas foi suprimida.

### Configuración do Diagrama

&kchart; oferece múltiplas opcións de configuración para os diagramas. Estas opcións están disponíbeis tanto se o programa está independente como se está incluído en &kspread;

Dependendo do tipo de diagrama que teña escollido, as opcións de que dispoña han ser lixeiramente diferentes. Escollamos o tipo liña premendo no ícone da barra de ferramentas.

Para mostrar o diálogo de configuración do diagrama, escolla Formato Gráfico... no menú ou prema no ícone na barra de ferramentas. Talvez teña que premer nas frechas esquerda e direita da parte de riba do diálogo para ver todas as páxinas se o ancho do diálogo é pequeno de maisl.

#### Intercambiar Filas e Colunas

Páxina de Configuración 1 - Intercambio de filas e colunas

A primeira páxina de configuración pode ser usada para mudar a interpretación das filas e colunas. Por omisión unha fila é considerada como un conxunto de datos e cada coluna contén os valores individuais dos datos desa serie. Aquí pode escoller ter as series de datos en coluna. Lembre que os valores non son intercambiados, só a maneira de interpreta-los.

#### Subtipo de Diagrama

Páxina de Configuración 2 - Subtipo de Diagrama

A segunda páxina pode usarse para escoller o subtipo dun diagrama. Os que estexan disponíbeis dependerá do tipo de diagrama, neste caso o diagrama de liñas. Algúns tipos de diagrama non teñen subtipo nengún, neste caso esta páxina non será mostrada. Tamén se mostra unha antevisión para cada subtipo.

Lembre que o tipo de diagrama pode ser escollido na barra de ferramentas mentres que o subtipo pode trocarse neste diálogo de configuración.

#### Cabeceira e Rodapé

Páxina de Configuración 3 - Cabeceira e Rodapé

Na terceira páxina poderá configurar o título, o subtítulo e o rodapé do diagrama, cada un co seu tipo de letra.

#### Lenda

Páxina de Configuración 4 - Lenda

A páxina de configuración da lenda permítelle axustar todos os aspeitos da lenda. Esta contén os nomes de todos os conxuntos de datos coas súas cores, neste caso para identificar os datos no diagrama.

A sección Xeral contén o título da lenda, que será mostrado por riba da caixa que conterá a lenta. A sección Posición pode usarse para situar a lenda en distintas localizacións do diagrama. Use o botón central para acochar a lenda.

A sección Tipo de Letra pode ser usada para indicar tipos de letra diferentes para o título e para cada ítem da lenda. Adicionalmente pode escoller cores distintos na sección Cor.

#### Eixos

Páxina de Configuración 5 - Eixos

A páxina Eixos serve para configurar os eixos do diagrama. Esta páxina depende fortemente do tipo de diagrama escollido. No gráfico de liñas poderá escoller escalas liñares ou logarítmicas e mostrar ou acochar a grella.

#### Cores

Páxina de Configuración 6 - Cores

On the Colors page you can choose the colors for the individual data sets. You can also set colors for some general chart parts like axes Line color and Grid color.

#### Tipo de Letra

Páxina de Configuración 7 - Tipo de Letra

A páxina Tipo de Letra pode ser usada para atribuir varios tipos de letras a títulos, eixos e marcas. Algúns destes tipos de letra tamén poden ser escollidos en outras páxinas, pero nesta tennas todas xuntas.

#### Fondo

Páxina de Configuración 8 - Fondo

Na páxina Fondo atopará varias opción para retocar o fondo do diagrama. Poderá escoller cores diferentes ou mesmo pór unha imaxe.

#### Mais...

Este breve resumo das opcións de configuración dá unha introducion ás posibilidades de axuste dos seus diagramas, aínda que non completa. Varios tipos de diagramas como Barras, Liña e Circular, teñen páxinas especiais de configuración que debería mirar, probe diferentes tipos de diagrama e examine as posibilidades de configuración. Use as axudas e consulte os consellos "Que é Isto?". Para usas estes simplesmente prema no sino de interrogazón da decoración da xanela e a seguir na área da páxina de configuración da que queira obter mais axuda.

## &kchart; como programa independente

O capítulo anterior descrebeu polo miúdo a interface de usuario, varias opcións de configuración, o editor de datos e o asistente.

Este capítulo dá exemplos reais de como usar &kchart; en varias situacións como programa independente. O propósito é que comprenda o xeito de traballar de &kchart; e como se relacionan as distintas partes unhas coas outras.

### Presentación de Gráficas de Vendas

#### Aquecendo

Este primeiro exemplo pode ser atopado con frecuencia. Consiste en presentar os resultados de vendas, ou neste caso particular, de beneficios.

Imaxine que posúi unha compañía que ten tres categorías principais de negocio: vendas, servizo técnico e formación. E que quer mostrar os beneficios destas categorías no tempo. Fará un gráfico que conteña estas estatísticas. &kchart; pode axuda-lo aquí.

#### Comezando

Inicie &kchart; e escolla Diagrama Valeiro.

Comezando cun diagrama valeiro

Prema no botón Usar este modelo para comezar. &kchart; mostrara-lle un documento completamente valeiro. Isto é correcto, só precisamos introducir algúns datos e facer uns axustes mínimos para obter o diagrama que desexamos.

Un diagrama valeiro

#### Introducindo os números

O primeiro paso, e probabelmente o mais importante, é introducir os datos reais no diagrama. Isto faise dun xeito sinxelo co &dataeditor;. Como sempre pode ir para o editor de datos se preme no ícone na barra de ferramentas.

Decátese de que non hai nengún dato. Decátese tamén de que o número de filas e colunas de datos é o mínimo, 1.

Agora, introduza os datos que vé na seguinte captura de pantalla. Lembre que pode aumentar o número de filar e colunas coas frechas no cando do fondo á esquerda. Os nomes das filas e colunas poden ser mudados se preme neles.

Os Dados

Simplesmente prema no botón Aceptar cando termine. Isto fará que se lle mostre un diagrama de barras simples.

Diagrama simples sen axustar os detalles

Continúe a ler para facer os axustes dos detalles!

#### Axustando os Detalles

Agora axustaremos algúns detalles e porémos-lle un título ao diagrama. Ademais, engadiremos un efeito 3D ás barras.

Inicie o diálogo de configuración premendo no ícone na barra de ferramentas.

##### Título

Opcións - Título

Comecemos cos textos. Vaia para a páxina Cabeceira/Rodapé e escreba un texto como na captura de pantalla de riba.

##### Configuración do Tipo de Letra do Eixo X

O seguinte paso é facer os textos do eixo x un pouco mais grandes. Poderá facer isto na páxina Tipo de Letra.

Opcións - Tipos de Letra

Escolla Eixo X e prema no botón Tipo de Letra.... Escolla unha fonte lixeiramente mais grande como se mostra na seguinte ilustración.

Opción - Tipo de Letra do Eixo X

Lembre que o tamaño da letras está posto como Relativo. Isto significa que o tipo de letra muda de tamaño automaticamente de acordo co tamaño do diagrama. Isto é bastante útil e polo xeral é o que os usuarios normais esperan que aconteza.

##### Dar unha Aparencia 3D

Algúns tipos de diagrama como Barras e Circular teñen unha páxina de configuración a maiores.

Opcións - Parámetros 3D

Para obter un efeito 3D neste tipo de diagrama, vaia á páxina Barras e simplesmente sinale Barra 3D.

Isto é todo o que precisamos para obter un diagrama cun aspeito razoabelmente bon. Lembre que moitos dos axustes feitos tamén poden facerse através do asistente. Que o use ou non é unha cuestión persoal. Os usuarios con mais experiencia posibelmente usen o diálogo con todas as opcións que usamos neste exemplo.

Simplesmente aceite os axustes feitos premendo no botón Aceptar.

#### Resultado final

O diagrama que se obtén será similar ao da seguinte ilustración.

Diagrama Final

Talvez queira agrandar a xanela do programa para ver o diagrama a tamaño completo. Fíxese en como os textos aumentan de tamaño en relación co tamaño do diagrama.

Aínda hai certos aspeitos que poden ser mellorados segundo o seu criterio. Por exemplo, tente aumentar aínda mais o tipo de letras do título. Faga mais probas, así ha aprender moito acerca de &kchart;.

Finalmente, pode guardar o diagrama desde o menú Ficheiro e saír de &kchart; con Ficheiro Saír

#### Exportar a Formatos Graficos: SVG, PNG, JPG, &chalk;, &karbon14;, Gimp e outros

Para outros tipos de procesamento, o diagrama pode ser exportado nun ficheiro gráfico. Pode escoller entre varios formatos. Para obter os mellores resultados pode usar PNG, SVG, JPG ou &chalk;.

Para exportar o diagrama escolla Ficheiro Exportar no menú e escolla o formato que desexe na opción de filtro.

## Uso de &kchart; dentro de &kspread;

Ademais de funcionar como programa independente, &kchart; está deseñado para ser usado con &kspread;. Este capítulo descrebe como crear e manipular diagramas desde &kspread;.

Lembre que incluir &kchart; en &kspread; é unha funcionalidade moi habitual e moi ben implementada, cos exemplos deste capítulo debera abondar para porse a traballar.

En canto teña creado un diagrama en &kspread; poderá aproveitarse de todas as funcionalidades de &kchart; facendo un duplo-click na área do diagrama. Isto é preciso para poder aceder a todas as opcións de configuración avanzadas. Lembre que o editor de datos non está disponíbel cando &kchart; está incorporado en &kspread;. Isto é evidente dado que &kspread; serve, desde a óptica de &kchart;, como fornecedor dos datos.

Intercambiar x e y é de grande interese ao traballar con &kspread;. Pode facé-lo en &kchart; na configuración do Formato dos Datos, á que se acede desde o menú Edición ou desde o menú contextual cando preme co botón direito do rato sobre o proprio diagrama. Como se comentou antes debe estar dentro da componente &kchart; para poder aceder a estes parámetros, o que pode facerse cun duplo-click no diagrama da súa folla de cálculo.

### Facendo gráficas con &kchart;

Para facer gráficas cando &kchart; está incorporado en &kspread;, faga o seguinte:

Imaxe do diálogo de barras de ferramentas

- Realze a segunda fila de números.

- A seguir prema no botón Gráfico... para crear o diagrama.

- Escolla as opcións que desexe no asistente de diagramas. O asistente mostrarase tras inserir o diagrama.

A totalidade dos datos pode ser criada usando dúas colunas no canto de dúas filas. Se usa colunas pode querer trocar os eixos x e y na configuración de &kchart; como se descrebeu anteriormente.

Para facer un diagrama de barras para itens individuais, poña os números nunha coluna, como se mostra en baixo.

Imaxe do diálogo de barras de ferramentas

A orientación dos números determina como se fará o diagrama.

- Unha fila de números define as ordenadas para un ponto.

- Unha coluna de números define as alturas de cada barra, nun gráfico de barras. Tamén determina o tamaño dos sectores nun gráfico de áreas.

## Referencia de Comandos

### A Xanela Principal de &kchart;

#### O Menú Ficheiro

&Ctrl;N Ficheiro Novo

- Crea un documento novo

&Ctrl;O Ficheiro Abrir...

- Abre un documento

Ficheiro Abrir Recente

- Shows a list of recently opened documents

&Ctrl;S Ficheiro Gravar

- Guarda o diagrama no ficheiro actual Se o diagrama aínda non fose guardadado nunca mostrarase o diálogo de ficheiros.

Ficheiro Gravar Como...

- Guarda o documento, úsase o diálogo de ficheiros.

Ficheiro Recargar

- Lé de novo o documento.

Ficheiro Importar

- Abre un documento que teña algún dos formatos soportados. O documento orixinal non será modificado.

Ficheiro Exportar

- Guarda o documento nalgún dos formatos soportados. O documento orixinal non será modificado. Tamén pode escoller entre varios formatos de imaxe como PNG, SVG, &chalk;, Gimp ou JPG.

Ficheiro Correo:

- Envía o diagrama como un anexo dun correo electrónico.

Ficheiro Importar Datos...

- Importa valores dun ficheiro CSV (Comma Separated Values), á maneiro da importación de CSV de &kspread;. Lembre que pode indicar varias opción e diferentes separadores (non só vírgulas).

Ficheiro Criar un Modelo a partir do Documento...

- Cria un modelo de &kchart; con base no documento actual.

&Ctrl;P Ficheiro Imprimir...

- Imprime o documento

  Asegúrese de que escolleu o sistema de impresión correcto na sección Sistema de impresión usado:. Esta opción aparece tras premer no botón Opcións >>.

Ficheiro Antevisión da Impresión...

- Mostra unha antevisión do aspeito do documento impreso.

Ficheiro Información do Documento

- Abre un diálogo onde pode introducir información acerca do diagrama.

  Esta información será mostrada no xestor de ficheiros &konqueror; como axuda. As axudas son mensaxes contextuais que mostran os contidos dun ficheiro cando move o rato sobre o ícone.

&Ctrl;W Ficheiro Pechar

- Pecha o diagrama actual.

&Ctrl;Q Ficheiro Saír

- Sai de &kchart;

#### O Menú Editar

Editar Editar os Datos...

- Abre o &dataeditor;.

#### O Menú Formato

Formato Gráfico...

- Abre o diálogo Configurar &kchart;.

##### As Páxinas da Configuración

Formato dos Datos...

- Trocar filas e colunas (inverter x/y).

Subtipo do Gráfico...

- Cambia a disposición das barras do gráfico.

Cabeceira e Rodapé...

- Introduza aquí os títulos que quer para o seu diagrama.

Cores...

- Escolle as cores do diagrama, tanto das liñas, grella como dos textos do título e das marcas dos eixos.

Tipo de Letra...

- Escolle o estilo e tamaño dos tipos de letra. Tamén se poden escoller as cores das series. Cada serie reférese a un gráfico individual. Cada conxunto de datos representado é unha serie.

Fondo...

- Escolle unha cor ou imaxe como fondo do diagrama.

Lenda...

- Muda o título, tipo de letra e localización da lenda. Tamén pode alterar a cor da moldura da lenda.

Disposición da Páxina...

- Configura as Marxes da páxina.

#### O Menú Configuración

Configuración Barras de ferramentas

- Mostra/Acocha varias barra de ferramentas (Ficheiro, Accións e Tipos).

Configuración Configurar Atallos de Teclado...

- Configura os atallos de teclado de &kchart;.

Configuración Configurar Barras de Ferramentas...

- Configura as barras de ferramentas de &kchart;.

#### O Menú Axuda

&help.menu.documentation;

#### Configuración dos Atallos de Teclado

Mediante Configuración Configurar Atallos de Teclado... poderá especificar atallos de teclado.

En baixo hai un exemplo de como configurar un atallo para abrir o asistente do diagrama.

Ilustración do diálogo de atallos

- Click on Custom.

- Next click on Primary shortcut:.

- Prema `&Alt;&Ctrl;W` e o diálogo desaparecerá. O atallo foi introducido.

Agora se preme as teclas `&Alt;&Ctrl;W` abrirá o asistente.

#### Configuración das Barras de Ferramentas

A opción Configuración Configurar Barras de Ferramentas... úsase para engadir botóns adicionais ás barras de ferramentas.

Imaxe do diálogo de barras de ferramentas

- Para engadir un botón á barra de Ficheiro,

  Imaxe do diálogo de barras de ferramentas

  verifique que Ficheiro de <&koffice;> é mostrado no cume da lista de selección.

- Prema nun dos itens no painel da esquerda. Este ítem será realzado para indicar que está escollido.

- Logo prema no botón Frecha á Direita para mové-lo para o painel da direita.

- Prema en `Aplicar` e logo en `Aceptar`

O novo ítem debera aparecer na barra de ferramentas.

## Recoñecimentos e Licenza

&kchart;

Copyright do programa 1998-2005 a Equipa de &kchart;

Autores Orixinais:

- &Matthias.Kalle.Dalheimer; &Matthias.Kalle.Dalheimer.mail;

- Torben Weis weis@kde.org

Contribuintes:

- Laurent Montel lmontel@mandrakesoft.com

- Karl-Heinz Zimmer khz@kde.org

- Inge Wallin inge@lysator.liu.se

Copyright da documentación 2002 &Jonathan.Drews; &Jonathan.Drews.mail;

Copyright da documentación 2005 Raphael Langerhorst raphael.langerhorst@kdemail.net

mvillarinomvillarino@users.sourceforge.net

&underFDL; &underGPL;
&documentation.index;