# Introduïnt dades a les taules

Heu dissenyat les dues taules: `Persones` i `numeros_telefon`. Cap d'elles conté dades encara. En podeu introduir algunes, i en aquest capítol aprendreu com fer-ho ràpidament i efectiva.

1. Comencem amb la taula `persones`. Obriu-la en Vista de dades usant el Navegador de projectes del menú contextual. La cel·la actual està marcada amb la vora més gruixuda (normalment negra), un cursor de cel·la. Els continguts de la cel·la, si n'hi ha, es marquen amb un color diferent. La fila actual, és a dir, a la que hi teniu posat el cursor rectangular, està marcada a mà esquerra amb un símbol de fletxa.

   Podeu navegar per les cel·les de la taula usant les tecles de fletxa, Re Pàg, Av Pàg, Inici, Fí; també podeu clicar amb el ratolí a la cel·la per a seleccionar-la.

   Initialment, després d'obrir la taula `Persones`, el cursor s'emplaça a la columna `id`. La columna té definida la propietat autonumeració, marcada en text blau `(autonumeració)` a l'última fila. Això vol dir que ni hi heu d'introduir valors a mà quan introduïu dades per a una nova fila perquè la cel·la s'omplirà automàticament amb números successius.

2. Introduir noves files i introduir-hi dades en el &kexi; és diferent de la manera en què es fa en els fulls de càlcul. Per a introduir dades per a una nova fila, heu d'usar les tecles de fletxa o el ratolí, per a moure el cursor a l'última fila buida especial marcada amb un signe més. Poseu el cursor a la (segona) columna `nom` i introduïu-hi un nom de persona. Introduïu-hi també cognom, carrer, númeor de casa i ciutat. Quan estigui fet, moveu el cursor de cel·la a l'última fila buida usant la tecla Fletxa avall o clicant l'última fila per a afegir-hi una nova fila.

   ## Detalls sobre accions disponibles quan s'introdueixen les dades a les taules

   - Tan aviat com introduïu el primer caràcter, la fila actual d'edita. Apareix un símbol de llapis a la part esquerra de la taula.

   - Doble clicant en una cel·la o pressionant Intro o la tecla F2 també comenceu a editar la fila actual.

   - Pressionant la tecla Esc mentre editeu els continguts d'una cel·la cancel·la els canvis fets a aquella cel·la. En canvi, el símbol del llapis no desapareixeran perquè encara els podeu moure a una cel·la diferent de la fila editada per a canviar els seus continguts. Per a cancel·lar els canvis fets a tota la fila editada, pressioneu la tecla Esc de nou.

   - Per comptes de pressionar la tecla Esc, podeu clicar el botó de la barra d'eines Cancel·la o seleccionar Dades Cancel·la els canvis de la fila des de la barra de menú.

   - Teclegeu Majúscules Intro per a acceptar els canvis fets a totes les cel·les de la fila editada actualment. També podeu clicar el botó D'acord o seleccioneu Dades Desa la fila des de la barra de menú.

3. Ompliu la taula `numeros_telefon` amb dades. A la columna `persones`, hi heu de posar un número de persona existent a la taula `persones`.